FI
C 252/52
Euroopan unionin virallinen lehti
17.7.2023
Unionin yleisen tuomioistuimen presidentin määräys 9.6.2023 – FFPE, neuvostoa koskeva jaosto v. neuvosto (Asia T-179/23 R) (Väliaikainen oikeussuoja – Toimielimiä koskeva oikeus – Ammattijärjestöt ja ammattialan järjestöt (AAJ:t) – Neuvoston ja neuvoston pääsihteeristön AAJ:iden välinen sopimus – AAJ:iden tunnustamista ja edustavuutta koskevien kriteerien tarkistusmenettely – AAJ:n, joka ei täytä edustavuutta koskevaa kynnysarvoa, sopimukseen perustuvien oikeuksien pidättäminen – Täytäntöönpanon lykkäämistä koskeva hakemus – Kiireellisyysedellytys ei täyty) (2023/C 252/63) Oikeudenkäyntikieli: ranska Asianosaiset Kantaja: Euroopan yhteisöjen virkamiesten ammattiliitto, neuvostoa koskeva jaosto (FFPE, neuvostoa koskeva jaosto) (Bryssel, Belgia) (edustajat: asianajajat A. Champetier ja S. Rodrigues) Vastaaja: Euroopan unionin neuvosto (asiamiehet: M. Bauer ja I. Demoulin)
Oikeudenkäynnin kohde Kantaja hakee SEUT 278 ja SEUT 279 artiklaan perustuvalla vaatimuksellaan Euroopan unionin neuvoston 3.4.2023 päivätyn ilmoituksen (ORG.1.F/7053/23), joka koskee FFPE:n toisen tarkastusmenettelyn tulosta, täytäntöönpanon lykkäämistä.
Määräysosa 1) Välitoimihakemus hylätään.
2) Oikeudenkäyntikuluista päätetään myöhemmin.
Kanne 6.4.2023 – Dansk Avis Omdeling Distribution v. komissio (Asia T-195/23) (2023/C 252/64) Oikeudenkäyntikieli: englanti Asianosaiset Kantaja: Dansk Avis Omdeling Distribution A/S (Vejle, Tanska) (edustaja: asianajaja L. Sandberg-Mørch) Vastaaja: Euroopan komissio
Vaatimukset Kantaja vaatii unionin yleistä tuomioistuinta — toteamaan, että kanne voidaan ottaa tutkittavaksi ja että se on perusteltu — kumoamaan 10.8.2022 annetun komission päätöksen C(2022) 5706 final valtiontuesta SA.
57991 – 2021/C (ex 2021/NN), jonka Tanska on toteuttanut Post Danmark A/S:n hyväksi korvauksena yleispalveluvelvoitteesta vuonna 2020. — velvoittamaan komission vastaamaan omista oikeudenkäyntikuluistaan sekä korvaamaan kantajan oikeudenkäyntikulut.